ddrg/super_eurlex huggingface dataset:
A Tanács határozata

(1993. február 15.)

egyes harmadik országokbeli, közös érdekű programokra adott kölcsönökkel kapcsolatban felmerülő veszteségek esetére az Európai Beruházási Banknak nyújtott közösségi garanciáról

(93/115/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 235. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel az 1991. május 13–14-i ülésén a Tanács – egy bizottsági közlemény alapján – az Európai Beruházási Bank (EBB) tevékenységének azon harmadik országokra történő korlátozott kiterjesztéséről határozott, amelyekkel a Közösség együttműködési megállapodásokat kötött;

mivel az 1991. július 8-i ülésén a Tanács ezen iránymutatásokat megerősítette;

mivel az 1992. május 19-i ülésén a Tanács határozatot hozott az EBB által azon harmadik országok számára nyújtott kölcsönökre alkalmazandó iránymutatásokról, amelyekkel a Közösség együttműködési megállapodásokat kötött;

mivel a Tanács felkérte az EBB-t, hogy az – alapokmányával és szokásos kritériumaival összhangban – kölcsönöket bocsásson rendelkezésre egyes harmadik országokbeli, közös érdekű programokra, valamint garanciát ajánlott fel az EBB számára;

mivel a lehető leghamarabb egy olyan garancialapot kell létrehozni, amellyel a harmadik országoknak nyújtott közösségi hitelgaranciák – az Európai Tanács 1992. december 11–12-i következtetéseivel összhangban – a költségvetés keretében megfelelően kezelhetővé válnak,

A KÖVETKEZŐKÉPPEN HATÁROZOTT:

1. cikk

A Közösség teljes körű garanciát nyújt az Európai Beruházási Banknak az azon kölcsönökkel kapcsolatban felmerülő veszteségek esetén, amelyeket az szokásos kritériumaival összhangban olyan harmadik országoknak nyújtott, amelyekkel a Közösség együttműködési megállapodásokat kötött. Egy hároméves időszakra a kölcsönök összesített éves felső határa 250 millió ECU. Ezen időszak lejártával e felső határt felül kell vizsgálni.

E célból az EBB és a Bizottság megállapítják a garancia nyújtására vonatkozó feltételeket.

2. cikk

A Bizottság félévente tájékoztatja az Európai Parlamentet és a Tanácsot arról, hogy milyen mértékben került sor a garancia hatálya alá tartozó kölcsönök igénybevételére. E célból az EBB továbbítja a Bizottsághoz az Európai Parlament és a Tanács teljes körű tájékoztatásához szükséges valamennyi adatot.

Évente egyszer a Bizottság eljuttatja az Európai Parlamenthez és a Tanácshoz az e határozat végrehajtásának értékelését tartalmazó jelentést.

Kelt Brüsszelben, 1993. február 15-én.

a Tanács részéről

az elnök

M. Jelved

[1] HL C 172., 1992.7.8., 6. o.

[2] HL C 21., 1993.1.25.

--------------------------------------------------
A Bizottság határozata

(1993. február 22.)

a közúti szállításról szóló 88/599/EGK tanácsi irányelv 6. cikkében előírt szabványos formanyomtatvány elkészítéséről

(93/172/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a közúti szállításra vonatkozó egyes szociális jogszabályok összehangolásáról szóló 3820/85/EGK rendelet és a közúti közlekedésben használt menetíró készülékekről szóló 3821/85/EGK rendelet végrehajtására vonatkozó egységes ellenőrzési eljárásról szóló, 1988. november 23-i 88/599/EGK tanácsi irányelvre [1] és különösen annak 6. cikkére,

a tagállamok egyetértésének birtokában a 88/599/EGK irányelv 6. cikkének (2) bekezdésével összhangban,

mivel a 88/599/EGK irányelv 6. cikkének (2) bekezdésében előírt szabványos formanyomtatványt a tagállamok hatáskörrel rendelkező hatóságainak a kölcsönös segítségnyújtási rendszer részeként rendszeres időközökben történő információcsere céljából kell elkészíteniük és használniuk,

ELFOGADTA EZT A HATÁROZATOT:

1. cikk

1. A 88/599/EGK irányelv 6. cikkének (2) bekezdésében említett szabványos formanyomtatvány az e határozathoz csatolt mellékletben szereplő minta alapján készül.

2. Az egyes tagállamok hatáskörrel rendelkező hatóságai a szabványos formanyomtatványt 1993. április 1-től használják.

2. cikk

Ennek a határozatnak a tagállamok a címzettjei.

Kelt Brüsszelben, 1993. február 22-én.

a Bizottság részéről

Abel Matutes

a Bizottság tagja

[1] HL L 325., 1988.11.29., 55. o.

--------------------------------------------------

MELLÉKLET

Szabványos formanyomtatvány a jogsértésekkel és szankciókkal kapcsolatos információcseréhez

(A 88/599/EGK tanácsi irányelv 6. cikke)

1. A NEM HONOS FUVAROZÓK ÁLTAL ELKÖVETETT JOGSÉRTÉSEK ÉS A KISZABOTT SZANKCIÓK

+++++ TIFF +++++

2. MÁS TAGÁLLAMOKBAN JOGSÉRTÉSEKET ELKÖVETŐ ÁLLAMPOLGÁROKAT ÉRINTŐ, A SZÁRMAZÁSI ORSZÁGBAN TETT INTÉZKEDÉS

+++++ TIFF +++++

--------------------------------------------------
148. Határozat

(1992. június 25.)

a három hónapot meg nem haladó időtartamú kiküldetések esetén az alkalmazandó jogra vonatkozó rendelvény (E 101 nyomtatvány) használatáról

(93/68/EGK)

AZ EURÓPAI KÖZÖSSÉGEK MIGRÁNS MUNKAVÁLLALÓK SZOCIÁLIS BIZTONSÁGÁVAL FOGLALKOZÓ IGAZGATÁSI BIZOTTSÁGA,

tekintettel a szociális biztonsági rendszereknek a Közösségen belül mozgó munkavállalókra és önálló vállalkozókra, valamint ezek családtagjaira történő alkalmazásáról szóló, 1971. június 14-i 1408/71/EGK tanácsi rendelet 81. cikkének a) pontjára, amelynek értelmében az igazgatási bizottság feladata a Tanács 1408/71/EGK rendeletének alkalmazása kapcsán felmerülő igazgatási kérdések kezelése,

mivel a 125. határozatot módosítani kell a visszaélések kockázata korlátozásának szükségessége következtében, és mivel e cél érdekében minden esetben szükséges az E 101 nyomtatvány 5. sorába egy meghatározott dátumot beírni;

mivel a modern gazdasági élet körülményei különböző ipari, kereskedelmi és mezőgazdasági vállalkozások számos munkavállalója számára szükségessé teszik, hogy gyakori, rövid külföldi utakat tegyenek az őket alkalmazó vállalkozás érdekében;

mivel ilyen esetekben nehézségekbe ütközik megfelelő időben, az elutazásukat megelőzően, megszerezni az alkalmazandó jogszabályokkal kapcsolatos igazolást annak az országnak a kijelölt intézményétől, amelyben a vállalkozás székhelye található;

mivel indokolt, hogy az alkalmazandó jogszabályokkal kapcsolatos igazolás kibocsátásának eljárása rugalmasabb legyen annak biztosítása érdekében, hogy a biztosított rendelkezzen egy olyan okirattal, amely igazolja, hogy az érintett személy a tagállamok valamelyikében üzleti céllal tartózkodik, és továbbra is annak az országnak a jogszabályai vonatkoznak rá, amelyben az őt alkalmazó vállalkozás található,

A KÖVETKEZŐKÉPPEN HATÁROZOTT:

1. A három hónapos időtartamot nem meghaladó kiküldetések esetében az 574/72/EGK rendelet 11. cikkének (1) bekezdésében említett intézmény kérelemre bocsáthatja ki az E 101 nyomtatvány sorszámmal ellátott példányait a vállalkozások részére, amelyeken kizárólag az 5. sort tölti ki.

2. A vállalkozás a nyomtatvány két példányát tölti ki. Ezek közül egyet a munkavállaló vesz kézhez az elutazását megelőzően, a másikat pedig 24 órán belül el kell küldeni annak az országnak a kijelölt intézményéhez, amelyben a vállalkozás székhelye található.

3. Ez a határozat, amely a 125. határozat helyébe lép, az Európai Közösségek Hivatalos Lapjában történő kihirdetését követő hónap első napján lép hatályba.

az igazgatási bizottság elnöke

S. Pinto Pizzaro

--------------------------------------------------
Hivatalos Lap L 281 , 16/11/1993 o. 0018 - 0018

finn különkiadás fejezet 1 kötet 3 o. 0034

svéd különkiadás fejezet 1 kötet 3 o. 0034



A Tanács határozata (1993. november 8.) az Európai Unióról szóló szerződés hatályba lépését követően a Tanács megnevezéséről (93/591/EU, Euratom, ESZAK, EK) A Tanács neve ezentúl "az Európai Unió Tanácsa", és így kell megnevezni, különösen az általa elfogadott jogi aktusokban, ideértve az Európai Unióról szóló szerződés V. és VI. címe keretében elfogadott jogi aktusokat is; a Tanács által a közös kül- és biztonságpolitika keretében elfogadott politikai nyilatkozatokat éppúgy az "Európai Unió" nevében teszik. Kelt Brüsszelben, 1993. november 8-án. a Tanács részéről az elnök W. Claes --------------------------------------------------
A Bizottság határozata

(1993. július 23.)

a ragadós száj- és körömfájás elleni védekezésre irányuló egyes készenléti tervek jóváhagyásáról

(93/455/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó Szerződésre,

tekintettel a ragadós száj- és körömfájás elleni védekezésre irányuló közösségi intézkedések bevezetéséről szóló 85/511/EGK irányelvet, a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló 64/432/EGK irányelvet, és a szarvasmarha-, juh- és kecskefélék, valamint a sertések, a friss hús és a húsipari termékek harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló 72/462/EGK irányelvet módosító, 1990. június 26-i 90/423/EGK tanácsi irányelvre [1] és különösen annak 5. cikkének (4) bekezdésére,

mivel a Bizottság már a 91/42/EGK határozattal [2] megállapította a ragadós száj- és körömfájásbetegség megfékezésére irányuló készenléti tervek kidolgozásakor alkalmazandó kritériumokat;

mivel bizonyos tagállamok nemzeti készenléti terveket nyújtottak be jóváhagyásra; mivel a vizsgálatot követően, e tervek lehetővé teszik a kívánt célkitűzés elérését, és megfelelnek a 91/42/EGK határozatban meghatározott összes követelménynek;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Az I. mellékletben felsorolt tagállamok által benyújtott, a ragadós száj- és körömfájás betegség megfékezésére irányuló készenléti terveket a Bizottság jóváhagyja.

2. cikk

Ennek a határozatnak a tagállamok a címzettjei.

Kelt Brüsszelben, 1993. július 23-án.

a Bizottság részéről

René Steichen

a Bizottság tagja

[1] HL L 224., 1990.8.13., 13. o.

[2] HL L 23., 1991.1.29., 29. o.

--------------------------------------------------

MELLÉKLET

A következő tagállamoknak a ragadós száj- és körömfájás betegség megfékezésére irányuló készenléti terveit jóváhagyták:

Belgium

Dánia

Németország

Görögország

Spanyolország

Franciaország

Írország

Olaszország

Luxemburg

Portugália

Egyesült Királyság

--------------------------------------------------
A Bizottság határozata

(1993. február 8.)

a Newcastle-betegség ellen a rutin vakcinázási programok során alkalmazandó oltóanyagokra vonatkozó szempontok megállapításáról

(93/152/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 92/65/EGK tanácsi irányelvvel [1] módosított, a baromfi és a keltetőtojás Közösségen belüli kereskedelmére és harmadik országból történő behozatalára irányadó állat-egészségügyi feltételekről szóló, 1990. október 15-i 90/539/EGK tanácsi irányelvre [2] és különösen annak III. mellékletére,

mivel a 90/539/EGK irányelv III. melléklete megállapítja, hogy a Bizottság meghatározhatja a baromfipestis elleni oltóanyagok rutin vakcinázási programokban való alkalmazásával kapcsolatos szempontokat;

mivel az említett szempontok biztosítják, hogy a rutin vakcinázási programokban alkalmazott élő attenuált és inaktivált oltóanyagok a bennük használt baromfipestis-vírustörzs vonatkozásában megfeleljenek az intracerebrális pathogenitási indexszel (ICPI) kapcsolatos bizonyos követelményeknek;

mivel kívánatosnak tűnik, hogy az oltóanyag előállítására alkalmazandó vírustörzs intracerebrális pathogenitási indexének szintjét egyértelműen meghatározzák;

mivel az Állat-egészségügyi Tudományos Bizottság és az Állat-egészségügyi Állandó Bizottság véleményét kikérték,

ELFOGADTA EZT A HATÁROZATOT:

1. cikk

A rutin vakcinázási programok során történő felhasználásra:

a) az élő attenuált baromfipestis vakcinát olyan baromfipestis-vírustörzsből állítják elő, amely eredeti tenyészetét (master seed) megvizsgálták és megállapították, hogy az intracerebrális pathogenitási index (ICPI) értéke:

i. 0,4 alatti, ha az ICPI-tesztben minden egyes madárnak legalább 107 EID50-et adagolnak;

vagy

ii. 0,5 alatti, ha az ICPI-tesztben minden egyes madárnak legalább 108 EID50-et adagolnak;

b) az inaktivált baromfipestis vakcinát olyan baromfipestis-vírustörzsből állítják elő, amelynek eredeti tenyészetét (master seed) megvizsgálták és megállapították, hogy intracerebrális pathogenitási index (ICPI) értéke 0,7 alatti, ha az ICPI-tesztben a madaraknak legalább 108 EID50-et adagolnak.

2. cikk

Ezt a határozatot 1995. január 1-jétől kell alkalmazni.

3. cikk

Ennek a határozatnak a tagállamok a címzettjei.

Kelt Brüsszelben, 1993. február 8-án.

a Bizottság részéről

René Steichen

a Bizottság tagja

[1] HL L 268., 1992.9.14., 54. o.

[2] HL L 303., 1990.10.31., 6. o.

--------------------------------------------------
A Tanács határozata

(1993. december 20.)

egyrészről az Európai Gazdasági Közösség és az Európai Szén- és Acélközösség, másrészről a Bolgár Köztársaság között létrejött, a kereskedelemről és a kereskedelemmel kapcsolatos ügyekről szóló ideiglenes megállapodás, valamint egyrészről az Európai Gazdasági Közösség és azok tagállamai, másrészről a Bolgár Köztársaság között létrejött Európa-megállapodás kiegészítő jegyzőkönyvének megkötéséről

(94/49/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére, összefüggésben 228 cikkének (2) bekezdésével,

tekintettel a koppenhágai Európai Tanács 1993. június 21–22-i következtetéseire,

tekintettel a Bizottság javaslatára,

mivel a Bizottság a Közösség nevében tárgyalt a kereskedelemről és a kereskedelemmel kapcsolatos ügyekről szóló ideiglenes megállapodás és a Bolgár Köztársasággal megkötött Európa-megállapodás kiegészítő jegyzőkönyvéről;

mivel szükséges e kiegészítő jegyzőkönyv jóváhagyása,

A KÖVETKEZŐKÉPPEN HATÁROZOTT:

1. cikk

Egyrészről az Európai Gazdasági Közösség és az Európai Szén- és Acélközösség, másrészről a Bolgár Köztársaság között létrejött, a kereskedelemről és a kereskedelemmel kapcsolatos ügyekről szóló ideiglenes megállapodás, valamint egyrészről az Európai Gazdasági Közösség és azok tagállamai, másrészről a Bolgár Köztársaság között létrejött Európa-megállapodás kiegészítő jegyzőkönyvét a Közösség nevében a Tanács jóváhagyja.

A kiegészítő jegyzőkönyv szövegét e határozathoz csatolták.

2. cikk

A Tanács elnöke felhatalmazást kap, hogy kijelölje a kiegészítő jegyzőkönyvnek az Európai Közösség nevében történő aláírására jogosult személyt.

Az Európai Közösség nevében a Tanács elnöke gondoskodik az értesítésről a kiegészítő jegyzőkönyv 8. cikkének megfelelően.

Kelt Brüsszelben, 1993. december 20-án.

a Tanács részéről

az elnök

W. Claes

--------------------------------------------------
A Tanács határozata

(1993. december 16.)

a magáncélú közúti járművek ideiglenes behozataláról szóló vámegyezmény (1954) megkötéséről és az Egyesült Nemzeteknek az ideiglenes behozatali okmányok (

és CPD-igazolványok) magáncélú közúti járművekre való alkalmazhatóságáról szóló 1993. július 2-i határozatának elfogadásáról

(94/110/EK)

AZ EURÓPAI UNIÓ TANÁCSA,

tekintettel az Európai Közösséget létrehozó Szerződésre, és különösen annak 113. cikkére annak 228. cikke (2) bekezdésével együtt,

tekintettel a Bizottság javaslatára,

mivel az Egyesült Nemzetek Szervezetének égisze alatt tárgyalt, New Yorkban 1954. június 4-én kelt, a magáncélú közúti járművek ideiglenes behozataláról szóló vámegyezmény a Közösség vámterületén és harmadik országokban a magáncélú közúti járművek ideiglenes behozatalának feltételeire és eljárására terjed ki, és olyan vámegyezmény, amely elősegítheti a nemzetközi kereskedelmet;

mivel a 34. cikk (1a) bekezdése értelmében a vámegyezmény a regionális gazdasági integrációs szervezetek csatlakozása előtt nyitva áll;

mivel továbbá Görögország kivételével a Közösség valamennyi tagállama Szerződő Félként vesz részt az egyezményben;

mivel amennyiben a Közösség Szerződő Féllé válik, csatlakozási okiratot kell letétbe helyeznie az Egyesült Nemzetek Szervezetének főtitkáránál;

mivel a magánhasználatra szolgáló közúti járművek ideiglenes behozatalára vonatkozó, jelenlegi közösségi rendelkezések megfelelnek az Egyezmény rendelkezéseinek, és ezért nincs szükség a vámegyezménnyel kapcsolatban bárminemű fenntartásra;

mivel célszerű elfogadni az egyezményt;

mivel egyúttal célszerű lenne elfogadni az Egyesült Nemzetek Szervezetének az ideiglenes behozatali okmányok ("carnets de passage en douane" és CPD-igazolványok) magáncélú közúti járművekre való alkalmazhatóságáról szóló 1993. július 2-i határozatát,

A KÖVETKEZŐKÉPPEN HATÁROZOTT:

1. cikk

(1) A Közösség elfogadja a magáncélú közúti járművek ideiglenes behozataláról szóló vámegyezményt.

Az Egyezmény szövegét az I. melléklet tartalmazza.

(2) A Közösség az e határozat II. mellékletében foglalt feltételek mellett elfogadja az Egyesült Nemzeteknek az ideiglenes behozatali okmányok (

és CPD-igazolványok) magáncélú közúti járművekre való alkalmazhatóságáról szóló, 1993. július 2-i határozatát.

2. cikk

(1) A Tanács elnöke felhatalmazást kap arra, hogy kijelölje azt a személyt, aki a Közösség nevében az Egyezményhez való csatlakozásról szóló csatlakozási okirat letétbe helyezésére jogosult.

(2) Az így kijelölt személy értesíti az Egyesült Nemzetek Szervezetének főtitkárát a határozat elfogadásáról.

(3) A Bizottság felhatalmazást kap, hogy a tagállamokkal folytatott konzultációt és az 1. bekezdésben említett csatlakozási okirat letétbe helyezését követően az Egyesült Nemzetek főtitkárát az Egyezmény 34. cikk (1a) bekezdésének értelmében tájékoztassa.

Kelt Brüsszelben, 1993. december 16-án.

a Tanács részéről

az elnök

R. Urbain

--------------------------------------------------
A Tanács határozata

(1993. december 16.)

a kereskedelmi célú közúti járművek ideiglenes behozataláról szóló vámegyezmény (1956) megkötéséről és az Egyesült Nemzeteknek az ideiglenes behozatali okmányok ("carnets de passage en douane" és CPD-igazolványok) kereskedelmi célú közúti járművekre való alkalmazhatóságáról szóló 1993. július 2-i határozatának elfogadásáról

(94/111/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére, illetve 228. cikk (2) bekezdésére;

tekintettel a Bizottság javaslatára,

mivel az Egyesült Nemzetek Szervezete égisze alatt tárgyalt, Genfben 1956. május 18-án kelt, a kereskedelmi célú közúti járművek ideiglenes behozataláról szóló vámegyezmény a kereskedelmi célú közúti járműveknek a Közösség és harmadik országok vámterületére történő ideiglenes behozatalának feltételeit és eljárását szabályozza, és olyan vámegyezmény, amely a nemzetközi kereskedelem bővítését elősegítheti;

mivel a 33. cikk (2a.) bekezdésének értelmében ez az egyezmény a regionális gazdasági integrációs szervezetek csatlakozása előtt nyitva áll;

mivel továbbá a Közösség valamennyi tagállama Szerződő Félként vesz részt az egyezményben;

mivel amennyiben a Közösség Szerződő Féllé válik, csatlakozási okiratot kell letétbe helyeznie az Egyesült Nemzetek Szervezetének főtitkáránál;

mivel a kereskedelmi célú közúti járművek ideiglenes behozatalára vonatkozó jelenlegi közösségi rendelkezések megfelelnek ezen Egyezmény rendelkezéseinek, és így nincs szükség arra, hogy az Egyezmény 38. cikkével kapcsolatban bárminemű fenntartást rögzítsenek;

mivel célszerű elfogadni ezen Egyezményt;

mivel ugyanakkor célszerűnek tűnik elfogadni az Egyesült Nemzetek Szervezetének az ideiglenes behozatali okmányok ("carnets de passage en douane" és CPD-igazolványok) kereskedelmi célú közúti járművekre való alkalmazhatóságáról szóló 1993. július 2-i határozatát;

A KÖVETKEZŐKÉPPEN HATÁROZOTT:

1. cikk

(1) A Közösség elfogadja a kereskedelmi célú közúti járművek ideiglenes behozataláról szóló vámegyezményt.

Az Egyezmény szövegét az I. melléklet tartalmazza.

(2) A Közösség az e határozathoz mellékelt II. mellékletben foglalt feltételek mellett elfogadja az Egyesült Nemzetek Szervezetének az ideiglenes behozatali okmányok ("carnets de passage en douane" és CPD-igazolványok) kereskedelmi célú közúti járművekre való alkalmazhatóságáról szóló 1993. július 2-i határozatát.

2. cikk

(1) A Tanács elnöke felhatalmazást kap arra, hogy kijelölje azt a személyt, aki a Közösség nevében az Egyezményhez való csatlakozásról szóló csatlakozási okirat letétbe helyezésére jogosult.

(2) Az ily módon kijelölt személy értesíti az Egyesült Nemzetek Szervezetének főtitkárát a határozat elfogadásáról.

(3) A Bizottság felhatalmazást kap, hogy a tagállamokkal folytatandó konzultációt és az 1. bekezdésben említett csatlakozási okirat letétbe helyezését követően az Egyesült Nemzetek főtitkárát az Egyezmény 33. cikk (2a) bekezdésének értelmében tájékoztassa.

Kelt Brüsszelben, 1993. december 16-án.

a Tanács részéről

az elnök

R. Urbain

--------------------------------------------------
A Tanács határozata

(1993. december 2.)

az ózonréteget lebontó anyagokról szóló montreali jegyzőkönyv módosításának elfogadásáról

(94/68/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113s. cikkének (1) bekezdésére, összefüggésben 228. cikke (3) bekezdésének első albekezdésével,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a Közösség, szem előtt tartva környezetvédelmi kötelezettségeit, a 88/540/EGK [4] határozattal csatlakozott az ózonréteg védelméről szóló bécsi egyezményhez és az ózonréteget lebontó anyagokról szóló montreali jegyzőkönyvhöz, és a 91/690/EGK [5] határozattal jóváhagyta az említett jegyzőkönyv első módosítását;

mivel a legújabb tudományos adatok szerint az ózonréteg megfelelő védelméhez a fluorozott-klórozott szénhidrogének, halonok, szén-tetraklorid és az 1,1,1-triklór-etán szigorúbb szabályozására van szükség annál, mint amit a montreali jegyzőkönyv 1990-es módosítása tartalmaz; és mivel ugyanezen adatok azt mutatják, hogy további szabályozásra van szükség a metil-bromid, részlegesen halogénezett fluorozott-brómozott szénhidrogének és részlegesen halogénezett klórozott-fluorozott szénhidrogének tekintetében;

mivel a Montreali Jegyzőkönyvnek a fenti szabályozásokat végrehajtó második módosítását 1992 novemberében Koppenhágában elfogadták, és csupán a módosítás jóváhagyására van szükség; mivel emiatt a Közösségnek jóvá kell hagynia az említett módosítást;

mivel különösen fontos, hogy a Közösség és minden tagállama jóváhagyja a Montreali Jegyzőkönyv második módosítását, mert annak egyes rendelkezései csak akkor hajthatók végre, ha a Közösség és minden tagállama jóváhagyja;

mivel ahhoz, hogy a második módosítás szerinti valamennyi kötelezettséget megfelelő módon teljesíteni lehessen, minden tagállamnak jóvá kell azt hagynia,

ELFOGADTA EZT A HATÁROZATOT:

1. cikk

Az ózonréteget lebontó anyagokról szóló montreali jegyzőkönyv második módosítását a Közösség nevében a Tanács jóváhagyja.

E módosítás szövegét csatolták e határozathoz.

2. cikk

E második módosítást jóváhagyó okiratot a Közösség nevében a Tanács elnöke helyezi letétbe az Egyesült Nemzetek Főtitkáránál a Bécsi Egyezmény 13. cikkével összhangban, a Montreali Jegyzőkönyv második módosításának 3. cikkével összefüggésben.

3. cikk

Ennek a határozatnak a tagállamok a címzettjei.

Kelt Brüsszelben, 1993. december 2-án.

a Tanács részéről

az elnök

M. De Gallan

[1] HL C 103., 1993.4.14., 18. o.

[2] HL C 268., 1993.10.4., 191. o.

[3] HL C 201., 1993.7.26., 8. o.

[4] HL L 297., 1988.10.31., 8. o.

[5] HL L 377., 1991.12.31., 28. o.

--------------------------------------------------